CELEX: 62017TN0211
Language: et
Date: 2017-04-06 00:00:00
Title: Kohtuasi T-211/17: 6. aprillil 2017 esitatud hagi – Amplexor Luxembourg versus komisjon

3.7.2017   
            
            
               ET
            
            
               Euroopa Liidu Teataja
            
            
               C 213/31
            
         6. aprillil 2017 esitatud hagi – Amplexor Luxembourg versus komisjon
   (Kohtuasi T-211/17)
   (2017/C 213/42)
   Kohtumenetluse keel: prantsuse
   
      Pooled
   
   
      Hageja: Amplexor Luxembourg Sàrl (Bertrange, Luksemburg) (esindaja: advokaat J.-F. Steichen)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi tervikuna vastuvõetavaks;
            
         
               —
            
            
               tühistada Euroopa Liidu Väljaannete Talituse 13. veebruari 2017. aasta otsus;
            
         
               —
            
            
               sellest tulenevalt tühistada hankemenetlus nr 10651;
            
         
               —
            
            
               mõista kohtukulud välja kostjalt;
            
         
               —
            
            
               jätta hagejale võimalus panna maksma kõik oma muud õigused, kaitsevahendid, väited ja hagid.
            
         
      Väited ja peamised argumendid
   
   Käesoleva hagi ese on nõue tühistada Euroopa Liidu Väljaannete Talituse 13. veebruari 2017. aasta otsus niivõrd, kuivõrd selle kohaselt tuli hageja teisele kohale hankemenetluses nr AO 10651 – Arvamuste menetlemine eesmärgiga avaldada need Euroopa Liidu Teataja lisas (JO S) (JO 2016/S 143-258115).
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on rikutud Euroopa Liidu eeskirju ja õiguspõhimõtteid, kuna sellega, et väljaannete talituse pakkus pakkujatele, kes ei olnud hanke toimumise ajal väljaannete talituse lepingupartnerid, võimalust saada kantud kulude eest suuremat toetust, rikkus ta ilmselgelt võrdse kohtlemise põhimõtet. Hageja seisukoha põhjal on selline tegevus eriti diskrimineeriv ning rikub pealegi hankemenetluste eesmärki ja aluseid.
            
         
               2.
            
            
               Teise väite kohaselt kuritarvitati võimu.